Kurdipedia - کاوە بەهرامی
📊 Artikelen 371,800 | Fotos 58,106 | Boeken 10,769 | Gerelateerde bestanden 40,138 | 📼 Video 165 | 🗄 Bronnen 14,023 |
👫 کاوە بەهرامی | 🏷️ Groep: Biografie | Artikel taal: 🏳️ کوردیی ناوەڕاست
🌐 Dialect 🏳️ Koerdish - Hawrami
🏙 Steden ⚪ Pawa
➕ Toegevoegd door (Seryas Ehmed) op Dec 2 2015 12:32AM
✍️ Dit item is voor het laatst bijgewerkt door (Seryas Ehmed) op: Dec 2 2015 12:34AM
👁 Dit item is 2,330 keer bekeken
📷 Bestaandsfoto 1.0.1 46 KB Dec 2 2015 12:32AM Seryas Ehmed Beverley Hills se huise
Die 9de voltooide huis in Beverley Hills, met vlnr Freddie Engelbrecht, Flip Otto, Sheila (Patricia) Morris (Eienaar) en past Frikkie Zeelie
S.H.A.R.E. (Social Help Animal Rehabilitation & Restouration Education - ECB), voorheen bekend as die GCA, is as ‘n MPO geregistreer en hulle Sopkombuis is in Beverley Hills geleë.
“Ons prioriteit in Beverley Hills is kinders, gestremdes en bejaardes en die gemeenskap besluit self waar die behoeftes die noodsaaklikste is,” sê past Frikkie Zeelie. “Die nodige bestanddele word verskaf, maar die mense kook self die sop.” Maar dit gaan nie net oor sop nie, S.H.A.R.E. is reeds vir die afgelope 6 jaar besig met die bou van huisie waar die nood hoog is. Hulle 10de huis was met die ter perse gaan van hierdie berig in ‘n proses van voltooiing. “Ons bou die huise op ‘n basis van wat ons as donasies, nuut of tweedehands, ontvang en gebruik alles wat inkom vir die spesifieke huis totdat klaar is,” sê past Zeelie.
Die 10de huis (in aanbou) in Beverley Hills, met die gelukkige eienaar, Amelia Thompson heel voor, met past Frikkie Zeelie links van haar
“Dit sluit noodsaaklike tweedehandse meubels in.” Past Zeelie hou graag enkele bedankings voor: White Shark Adventures (maandelikse ondersteuning); Bayview Furniture (tweedehandse meubels vir die huise en gereelde sopbestanddele); Francois en Dedré du Toit en Fynbos Wendy (maandelikse finansiële ondersteuning, asook die hout vir die laaste huis); Gansbaai Superspar (gereelde, byna daaglikse, ondersteuning); Anonieme donateur (R10,000); Flip Otto (die groot staatmaker van die projek, plus sy bakkie); Anonieme donateurs (tweedehandse vensterrame, deure, ens); Freddie Engelbrecht van ERS (sinkplate teen billike en afslagpryse); Beverley Hills se gemeenskap (wat self die bouwerk doen); Villet & Pitzer (sopbestanddele, asook wors tydens die inwyding van die 10 de huis). Claudine Dyck, Gemeenskapsleier in Beverley Hills, haar dogter, Tania Dyck en Rhona Vermeulen word ook opreg bedank vir hulle organisatoriese hulp, sopvoorbereiding en die uitdeel van sop. “Die atmosfeer onder Beverley Hills se inwoners het gedurende die afgelope paar jaar merkbaar verbeter,” sê past Zeelie. “Dit kan onder andere gesien word in optredes, skoonmaak van erwe en selfs kinders wat rommel begin optel.”